KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2012. október 17-i ülésére)
Tárgy: Megállapodás a Kiskőrös és Térsége Ivóvízminőség-javító Önkormányzati Társulással a „Kiskőrös és Térsége Ivóvízminőség Javító Projekt” –tel kapcsolatos támogatásról
A Kiskőrös és Térsége Ivóvízminőség-javító Társulás (továbbiakban: Társulás) a KEOP- 1.3.0/09-11-2011-0015. azonosító számú a „Kiskőrös és Térsége Ivóvízminőség Javító projekt” megvalósításához az elszámolható nettó összköltség 3.870.484.778,- Ft 82,270491 %-ára összesen 3.184.266.831,- Ft támogatást nyert, a támogatási szerződés aláírása 2012. júniusában megtörtént.

A Társulás tagjaként Kiskőrös, Akasztó, Császártöltés, Csengőd, Fülöpszállás, Imrehegy, Jakabszállás, Kaskantyú, Kecel, Kunszállás, Páhi, Soltszentimre, Soltvadkert, Tabdi és Tázlár településeknek kellett volna a fennmaradó 17,729509 %-ot, azaz 686.217.947,- Ft-ot biztosítani.
A Belügyminiszter az önkormányzatok és társulásaik európai uniós fejlesztési pályázatai saját forrás kiegészítése 2012. évi támogatásának rendjéről szóló 6/2012. (III. 1.) BM rendelete alapján „EU Önerő Alap” támogatás igényelésére vált lehetőség az Európai Uniós forrásból megvalósuló önkormányzati fejlesztési célú pályázatokhoz szükséges saját forrás kiegészítéséhez. A Magyar Államkincstár által az érintett 15 település közül kijelölt gesztor önkormányzat, Kiskőrös Város Önkormányzata (továbbiakban: Önkormányzat) nyújtotta be a pályázatot az ebr42 rendszeren keresztül. A beruházás költségeinek saját forrás kiegészítéséhez 686.217.947,- Ft vissza nem térítendő támogatást ítélt meg a Belügyminisztérium, így a 15 település egyikének sem szükséges önerőt biztosítania.
A BMÖNAL-125-12116670-03 azonosító számú Támogatási szerződésben rögzítették az Önkormányzat, mint Kedvezményezett és a Társulás, mint Támogatottak kötelezettségeit, jogait. A pályázat megvalósítási ideje 2012-2014. évek, a támogatási összegek az Önkormányzat fizetési számlájára fognak érkezni, a kifizetési kérelmeket is az Önkormányzat nyújtja be, viszont a Támogatottak kötelesek a támogatás összegét a Támogatási szerződésben rögzített beruházás finanszírozására fordítani, azt jogszerűen és rendeltetésszerűen felhasználni, és a megvalósuló beruházást a beruházás megvalósításától számított 5 évig az eredeti rendeltetésnek megfelelően hasznosítani.
Ezért szükséges az Önkormányzat és a Társulás között a kötelezettségeket, jogokat megállapodásban rögzíteni. Tekintettel arra, hogy a Társulás elnöke a polgármester, ezért a megállapodás aláírója az Önkormányzat részéről az alpolgármester és a jegyző.
A fentiek alapján javaslom, hogy a Képviselő-testület a határozat-tervezeteben foglaltak szerint döntsön.
Kiskőrös, 2012. október 09.









Domonyi László sk








    polgármester
HATÁROZAT-TERVEZET

1. A Képviselő-testület egyetért azzal, hogy a Kiskőrös és Térsége Ivóvízminőség-javító Társulás minden lehetőséget megragad a források feltárására a KEOP- 1.3.0/09-11-2011-0015. azonosító számú a „Kiskőrös és Térsége Ivóvízminőség Javító projekt” megvalósításához.
2. A Képviselő-testület felkéri az alpolgármestert és a jegyzőt a határozat mellékletét képező megállapodás aláírására. 
Felelős:
polgármester

Határidő:
2012. október 25.

